Poljoprivredna, prehrambena i veterinarska škola Stanka Ožanića provodi projekt Novim znanjima za zdravije sutra (New knowledge for a healthy tomorrow). Projekt je odobren i financiran od Agencije za mobilnost i programe EU u sklopu programa Erasmus+, Ključna aktivnost 1 – Mobilnost u svrhu učenja za pojedince, temeljem kojeg Škola raspisuje

**NATJEČAJ**

 **ERASMUS+**

 **Know for Tomorrow**

 **2019-1-HR01-KA102-060679**

za mobilnost 19 učenika 3. razreda tehničara nutricionista za online mobilnost u razdoblju od 21 dan.

Partner na projektu je Braga Mob. koji organizira online mobilnost u kojem sudionici mogu mogu biti učenici 3. razreda u zanimanjima tehničar nutricionist.

O odabiru učenika odlučiti će povjerenstvo u sastavu: nastavnik/ca stručnih predmeta, nastavnik/ca engleskog jezika i ravnateljica.

**Uvjeti prijave:**

* učenik/ca mora biti učenik Poljoprivredne, prehrambene i veterinarske škole Stanka Ožanića i pohađati 3. razred prehrambenog smjera
* zadovoljavajući opći uspjeh prethodnog (drugog) razreda, zadovoljavajući uspjeh iz stručnih predmeta i praktične nastave, zadovoljavajuće ocjene iz engleskog jezika
* prijava mora biti predana do 22. ožujka 2021.

**Potrebni dokumenti prilikom prijave:**

* preslika svjedodžbe prethodno završenog razreda
* potpisana izjava roditelja/skrbnika da dopuštaju sudjelovanje na natječaju i odlazak u inozemstvo (obrazac u prilogu)
* Europass CV na engleskom jeziku (<https://europass.cedefop.europa.eu/editors/hr/cv/compose>)
* motivacijsko pismo na engleskom jeziku (<https://europass.cedefop.europa.eu/editors/hr/cl/compose>)
* ispunjena prijavnica (obrazac u prilogu)

**Dodatni bodovi:**

* dokaz o postignućima na natjecanjima iz stručnih predmeta i/ili engleskog jezika
* dokaz o sudjelovanju u školskim projektima i aktivnostima škole
* prednost se daje učenicima iz obitelji nižeg socioekonomskog statusa (uključujući izbjeglice, azilante i migrante) i učenicima s teškoćama u razvoju

Svu prijavnu dokumentaciju učenici su dužni predati u ured ravnateljice do **22. ožujka 2021.** Rezultati će biti objavljeni na školskoj web stranici i oglasnoj ploči Škole 29. ožujka 2021. Rok za žalbe je 5 dana od objave rezultata Natječaja.

Nakon odabira, sudionici mobilnosti (njihovi roditelji/skrbnici) sklapaju ugovor sa Školom i preuzimaju na sebe odgovornost kako će ispuniti svoj dio obveza, u protivnom su dužni vratiti Školi sredstva uložena u mobilnost.

Pedagoške, jezične i stručne pripreme bit će organizirane u Školi, kao i sastanci sa sudionicima mobilnosti.

Za sve informacije i eventualne nejasnoće učenici i njihovi roditelji/skrbnici mogu se obratiti ravnateljici Jeleni Gulan ili koordinatorima projekta Bruni Bišćan i Vesni Milanji.

U Zadru, 15. ožujka 2021.

R A V N A T E LJ I C A:

Jelena Gulan, mag. ing.